คลังคาดใช้เวลา3เดือนยกร่างกม.ภาษีที่ดิน
รมว.คลังคาดต้องใช้เวลาอีก 2-3 เดือน ในการยกร่าง พ.ร.บ.ภาษีที่ดิน และสิ่งปลูกสร้าง
17 มี.ค. 2558

รมว.คลังคาดต้องใช้เวลาอีก 2-3 เดือน ในการยกร่าง พ.ร.บ.ภาษีที่ดิน และสิ่งปลูกสร้าง
นายสมหมาย ภาษี รมว.คลัง คาดว่าจะต้องใช้เวลาอีกประมาณ 2-3 เดือนในการยกร่าง พ.ร.บ.ภาษีที่ดินและสิ่งปลูกสร้าง ดังนั้นในวันนี้จึงยังไม่มีการเสนอเรื่องกฎหมายฉบับดังกล่าวให้ที่ประชุม ครม.พิจารณา แต่ทั้งนี้จะยังคงเดินหน้าเรื่องดังกล่าวต่อไป แม้ พล.อ.ประยุทธ์ จันทร์โอชา นายกรัฐมนตรี จะมีคำสั่งให้ชะลอเรื่องนี้ไว้ก่อน โดยระหว่างนี้จะมีการศึกษาถึงผลกระทบ ข้อดีและข้อเสียของกฎหมายดังกล่าวอย่างรอบคอบ          รมว.คลัง กล่าวว่า ขอให้ผู้ที่จะออกมาวิพากษ์วิจารณ์ร่างกฎหมายฉบับนี้ ได้พิจารณาข้อมูลให้ครบถ้วนเสียก่อน ขณะเดียวกันยอมรับว่ากระทรวงการคลังจะมีการศึกษาและเตรียมการเรื่องการหารายได้เข้ารัฐจากการจัดเก็บภาษีอื่นๆ ด้วย